പാലാ രൂപത ജീവന്റെ മഹത്വം ഉയര്ത്തിപ്പിടിച്ചു: മാണി സി. കാപ്പന് പാലാ: പാലാ രൂപത പ്രഖ്യാപിച്ച കുടുംബക്ഷേമപദ്ധതിക്കു പിന്തുണയുമായി മാണി സി. കാപ്പന് എംഎല്എ. കുടുംബവര്ഷത്തിന്റെ ഭാഗമായി അഞ്ചു കുട്ടികള് ഉള്ളവര്ക്കു പ്രത്യേക പരിഗണന നല്കാന് തീരുമാനിച്ചതിലൂടെ ജീവന്റെ മഹത്വമാണ് സഭ ഉയര്ത്തിപ്പിടിച്ചത്. കൂടുതല് കുട്ടികള് ഉണ്ടെങ്കില് മാതാപിതാക്കള്ക്ക് ഒറ്റപ്പെടലില് നിന്നും രക്ഷ നേടാനാവും. കൂടാതെ കുട്ടികളുടെ സ്വഭാവത്തിലും പ്രകടമായ മാറ്റം ഉണ്ടാവും. കുട്ടികളുടെ മാനസികവും ആരോഗ്യപരമായ വളര്ച്ചയ്ക്കു കൂടുതല് കുട്ടികള് നല്ലതാണെന്നും മാണി സി. കാപ്പന് പറഞ്ഞു. മണ്ഡലം കണ്വന്ഷന്പാലാ: എന്സിപി പാലാ നിയോജകമണ്ഡലം കണ്വന്ഷന് ജില്ലാ പ്രസിഡന്റ് സുരേഷ് ബാബു ഉദ്ഘാടനം ചെയ്തു. ബ്ലോക്ക് പ്രസിഡന്റ് ബേബി ഊരകത്ത് അധ്യക്ഷത വഹിച്ചു. ജില്ലാ വൈസ് പ്രസിഡന്റ് ബെന്നി മൈലാടൂര് മുഖ്യപ്രഭാഷണം നടത്തി.